Bolesť žalúdka horkosť v ústach.
Po operácii bedrového kĺbu dom asi dva týždne užíval liek Dalacin 300  pred dvoma dňami som liek vysadil. Uš počas užívania som mal problém z horkosťou v ústach. Lekár mi doporučil liek brať ďalej.Teras po vysadení sa mi problém zhoršil. Prestávam cítiť chuť jedla.
Dobrý deň
Ďakujeme za Vašu otázku
Horkosť v ústach ako aj bolesť žalúdka môže byť vyvolaná ochoreniami žalúdka či pečene, problémami v ústnej dutine, infekciami a v niektorých prípadoch aj užívaním liekov.
Porucha chuti a bolesti brucha patria medzi menej časté vedľajšie účinky (môžu postihovať menej ako 1 zo 100 osôb) lieku Dalacin 300. Tieto vedľajšie účinky lieku Dalacin 300 zvyčajne po ukončení liečby postupne vymiznú.
V prípade pretrvávania Vašich ťažkostí alebo ich zhoršenia, Vám odporúčam kontaktovať lekára.
Prajem pekný zvyšok dňa
S pozdravom,
PharmDr. Lucia Kubáňová